CELEX: 62019TN0536
Language: et
Date: 2019-07-27 00:00:00
Title: kohtuasi T-536/19: 27. juulil 2019 esitatud hagi – Militos Symvouleftiki versus komisjon

21.10.2019   
            
            
               ET
            
            
               Euroopa Liidu Teataja
            
            
               C 357/37
            
         
      27. juulil 2019 esitatud hagi – Militos Symvouleftiki versus komisjon
      (kohtuasi T-536/19)
      (2019/C 357/45)
      Kohtumenetluse keel: kreeka
      
         Pooled
      
      
         Hageja: Militos Symvouleftiki AE (Ateena, Kreeka) (esindaja: advokaat K. Farmakidis-Markou)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada 29. mail 2019 teatavaks tehtud otsus, millega tühistati hanketeade PR/2018-16/ATH, mis käsitleb teabevahetusürituste korraldamise valdkonnas teenuste osutamise kohta raamlepingu sõlmimist, avaldatud ELT 2019/S 110-267174.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimese tühistamist põhistava väite kohaselt on vaidlustatud otsuse põhjendused ekslikud ja alusetud ning on tehtud ilmselge hindamisviga. Erinevalt vaidlustatud otsuses esitatud põhjendustest ei ületanud hageja pakkumus projekti eelarvelist maksumust, samuti ei ole sõnaselgelt öeldud, et kõik pakkumused ületasid eelarvelise maksumuse.
               
            
                  2.
               
               
                  Teise tühistamist põhistava väite kohaselt on vääralt kohaldatud hanketeate tingimust, mis määrab kindlaks pakkumuste võrdleva hindamise metoodika, millele tuginedes võib pakkumusi tagasi lükata või mis on pakkumuse esitamist puudutav menetlusnõue. Lähtetaseme väärtuse kogusumma, mis vaidlustatud otsuse kohaselt ületab raamlepingu eelarvelist maksumust, on ainult üks neist vahenditest, mis võimaldab kindlaks määrata kõige soodsama pakkumuse, ja see ei kajasta täpselt teenuseturu vajadusi lepingu täitmise ajal.
               
            
                  3.
               
               
                  Kolmanda tühistamist põhistava väite kohaselt on tegemist finantsmääruse artiklis 171 sätestatud võimaluse kuritarvitamisega. Hanketeate tühistamise põhjendustes esineb vasturääkivusi, teisisõnu nähtub neist, et avaliku sektori hankija vajadusi on ülehinnatud ja et seega võib mõistlikult eeldada, et lepingu lõplikku maksumust vähendatakse selle täitmise ajal; ka on põhjendused lünklikud, kuna neis ei ole sõnaselgelt märgitud, et menetluses osalevate äriühingute pakkumused ületavad eelarvelist maksumust, mistõttu objektiivselt jääb mulje, et otsus on tehtud mõnel muul põhjusel, mida ei ole selgitatud.
               
            
                  4.
               
               
                  Neljanda tühistamist põhistava väite kohaselt on põhjendused puudulikud küsimused, miks ei ole kohaldatud määruse 2018/1046 ΕU (1) artikli 169 lõiget 2.
               
            
         (1)  Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012 (ELT 2018, L 193, lk 1).